Ultimus antecessor universalis
Ultimus antecessor universalis (UAU), lingua latina classica ultimus generis auctor universalis, vel per ludibrium Anglice concestor sive progenota sive cenancestor, vel personificatus Luca, est recentissimus organismus ex quo omnes organismi nunc in orbe terrarum vivi descendunt. Ergo, is est recentissimus antecessor communis omnium generum vitae in tellure inventorum. Aestimatur UAU fere abhinc annorum 3.5 ad 3.8 billiones (quodam tempore aevo Palaeoarchaeano dato) vixisse.

Universalis antecessor communis est saltem 102860-ies probabilior quam multi antecessores. 

Carolus Darwin doctrinam universalis descensús communis per rationem evolutionariam in libro De origine specierum posuit, dicens, "Ergo, ex similitudine inferam veri simile esse omnes entitates organicos quae umquam in tellure vixerunt de singula figura primordiali descendisse, in quam vita primum spirata est." 

Habetur UAU cellula unica fuisse quae se in initio per mitosin multiplicavit et concursu temporum novas genuit cellulas quae se in colonias cellularum formaverunt ad viventia multiplicia, quae nunc semper sunt, generanda.

Locus radicis 
Locus radicis arboris vitae latissime a biologis acceptus inter Bacteria dominium monophyleticum et cladum ab Archaeis et Eucaryotis effectum est, quod "arbor vitae posteris tradita" appellatur, secundum investigationes moleculares quarum prima fuit investigatio a Carolo Woese facta. Perpaucae investigationes aliter concluserunt, radicem in dominio Bacteriorum fuisse ponentes, aut in phylo Firmicutium aut in phylo Chloroflexiorum, ad cladum cum Archaeis+Eucaryotibus et reliquis Bacteriorum basali, ut Thomas Cavalier-Smith posuit.

 Abiogenesis
 Descensus communis
 Phyla Bacteriorum
 Recentissimus antecessor communis
 Tempora evolutionis

Notae 

Biologia
Evolutio
Taxinomia